เรียนท่าน ผู้ว่าราชการกรุงเทพมหานคร (ดร.ชัชชาติ สิทธิพันธ์)
จากการได้สนทนา ในกลุ่มผู้อาวุโส ได้ ปรารภ ถึงเรื่องของสุขภาพ อนามัย และความปลอดภัยของประชาชน ในบริเวณชุมชนการเคหะท่าทราย แขวงทุ่งสองห้อง เขต หลักสี่ กทม. จึงขออนุญาตเรียนปัญหา ต่อท่านผู้ว่าราชการ ฯ ดังนี้
1.	ศูนย์อนามัยของชาวชุมชนท่าทราย บัดนี้ กลายที่เก็บเวชภัณฑ์ ของ กทม. ซึ่งวัตถุประสงค์ ของการแบ่งพื้นที่ ส่วนนี้ เพื่อการจัดตั้งศูนย์ อนามัย มิใช่ที่เก็บเวชภัณฑ์ และรื้อ ศูนย์อนามัยเพื่อการรักษาทางการแพทย์ ออกไป โดยที่การเคหะแห่งชาติ ได้ วางแผนแบ่งพื้นที่ เพื่อให้ชุมชนการเคหะท่าทราย ซึ่งเป็นชุมชนขนาดใหญ่ ได้มี ศูนย์เพื่อการแพทย์ โรงเรียน ตลาด และอื่น ๆ โดยเฉพาะศูนย์อนามัยเพื่อการแพทย์ ได้ เคยได้ ประชุมหาข้อสรุป ว่า ชุมชนแห่งนี้ เป็นชุมชนขนาดใหญ่ และ ประชากร ส่วนมาก มีฐานะและรายได้ที่ไม่สูง หากมีสถานพยาบาล จะช่วยในเรื่องภาระการเดินทางและค่าใช้จ่ายเมื่อเกิดเจ็บป่วย และหาก กทม. จะมีวัตถุประสงค์ปิดศูนย์อนามัยแห่งนี้ จะเป็นการดำเนินการผิดวัตถุประสงค์ของการจัดตั้งหมู่บ้าน และผิดข้อตกลงของการเคหะกับประชาชน ตลอดจนสร้างความเดือดร้อนให้ประชาชน 
2.	เรื่องกล้องวงจรปิด ที่ กทม. ได้มาติดตั้งไว้
2.1 กล้องมีสภาพค่อนข้างเก่า  และบาง ตัวเริ่มเสื่อมสภาพ
2.2 ความคมชัดของกล้อง กล้องมีคุณภาพด้าน ความคมชัดต่ำ ปัจจุบัน ไม่สามารถมองเห็นได้ชัดเจน โดยเฉพาะยามค่ำ ไม่สามารถบอกสี และ ทะเบียนยาพาหนะได้ รวมถึงลักษณะบุคคล ได้อย่างชัดเจน
2.3 จำนวนกล้องวงจรปิด มีเฉพาะบริเวณ ถนนท่าทราย 1   ส่วนด้านหลัง ถนนท่าทราย 2 ไม่มีกล้องวงจรปิด
2.4 หากเกิดเหตุ จะไม่สามารถ ทราบ และติดตาม ผู้ก่อเหตุได้

3.	จึงใคร่ขอได้โปรดพิจารณา เรื่องสำคัญ ของประชาชนชาวชุมชนการเคหะท่าทราย
ในด้านสุขอนามัย และความปลอดภัย จักเป็นพระคุณ  
ขอบพระคุณเป็นอย่างยิ่ง ชาวชุมชนเคหะท่าทราย